[{"text_idx": "#000001", "text": "Temas pri ideo mia. Alejandro Escobedo (Alex Escomu en Facebook) \u2013 la nuna prezidanto de la hispana junulara sekcio, kiu proponis g\u0302in al UEA sub mia propra risko pagi sen rericevi de UEA se la servo ne utilas. La tre vers\u0302ajna repago okazos fine se ili kontentas pri 3 pli-malpli unuminutaj videoj por UEA: Kial iri al la 100-a Universala Kongreso (UK), video pri Fondaj\u0302o Canuto, kaj kial alig\u0302i al Universala Esperanto-Asocio."}, {"text_idx": "#000002", "text": "Kaj se iel rekte au\u0306 nerekte (anig\u0302inte asocion UEA-asociitan) vi estas ano de UEA, vi povas krei vian senpagan sed limigitan konton c\u0302e por iom lertig\u0302i pri tio kiel g\u0302i funkcias. Kiam vi sentos vin sufic\u0302e lertig\u0302inta, mi donos pasvorton de tiu konto kaj petas ke viaj videoj portu kiel titolon serveje almenau\u0306 vian nomon por scii kies g\u0302i estas ktp."}, {"text_idx": "#000003", "text": "La servo simplas. G\u0302i iel similas al Powerpoint kaj oni lernas g\u0302in rapide. Sed bedau\u0306rinde la lerniloj kaj c\u0302io ankorau\u0306 nur anglas; tial bonvenas tradukantoj almenau\u0306 pri gravaj\u0302oj, ekzemple c\u0302i tiu libro kaj subteksto c\u0302e Mi jam faris la unuan subtekstigadon "}, {"text_idx": "#000004", "text": "Uzu Powtoon per nemalrapida komputilo c\u0302ar kreo de video povus ig\u0302i tro teda kaj temporaba per komputilac\u0302o. Mi mem komencis per mia malnova komputileto, poste ekuzis la komputilon de mia patro; kaj la s\u0302parita tempo indigas ja uzi normalan komputilon."}, {"text_idx": "#000005", "text": "Per la pagenda entreprena konto vi havas pli da rolultipoj, eblas els\u0302uti la videon plej altkvalite kaj sen envidea marko de Powtoon. Jen pli detale angle: La nura kondic\u0302o kiun oni donis al ni estas ke kiel nelukrocela asocio ni kreu videojn kiuj ne celas gajnon (do almenau\u0306 ke la video ne s\u0302ajnu reklamo por persona profito. Oni povas profiti el tio nerekte, informante pri senpagaj servoj kiuj nerekte vidigos la pagendajn. Aldone, mi dubus ke ili rimarkus tion, des pli se la video estus Esperanta."}, {"text_idx": "#000006", "text": "Se vi havas dubojn, ekdemandu en la sekva forumo kaj tiel via dubo utilos al aliaj. Ankau\u0306 provu diskonigi en via asocio kaj kun amikoj por ke g\u0302in profitu pli da homoj kiuj ne havas eblon pagi tian videkrean programon por si."}, {"text_idx": "#000007", "text": "Vi povas ankau\u0306 alig\u0302i al la Forumo kaj prezenti vin kaj viajn helpoeblojn kaj kapablojn; kaj vi povas konstrue kritiki aliajn."}, {"text_idx": "#000009", "text": "Jen plia video farita per powtoon! c\u0302ifoje la verdaj skoltoj g\u0302uas la rezulton! spektu kaj amuzig\u0302u la videon en ilia c\u0302efa pag\u0302o"}, {"text_idx": "#000010", "text": "Leave a Comment or Cancel reply"}, {"text_idx": "#000012", "text": "Tiu c\u0302i retejo uzas Akismet por malpliigi trudaj\u0302ojn. Ekscii kiel viaj komentaj datumoj estas traktataj."}]